LIT โชว์กำไร Q2 เพิ่มขึ้น 55% หลังยอดสินเชื่อขยายตัวได้ดี
LIT: โชว์กำไร Q2/58 เพิ่ม 55% หลังยอดสินเชื่อขยายตัวได้ดี โดยงบฯ Q2/58 กำไรสุทธิ 17.00 ลบ. เพิ่มขึ้น 55% จากปีก่อนที่มีกำไร 10.96 ลบ. ขณะที่ งวด 6 เดือนมีกำไร 32.66 ลบ. เพิ่มขึ้น 63% จากปีก่อนที่มีกำไร 20.06 ลบ.
14 ส.ค. 2558

บริษัท ลีซ อิท จำกัด (มหาชน) หรือ LIT รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 มีกำไรสุทธิ 17.00 ล้านบาท หรือมีกำไรสุทธิ 0.08 บาทต่อหุ้น เพิ่มขึ้น 55% จากช่วงเดียวกันของปีก่อนที่มีกำไรสุทธิ 10.96 ล้านบาท หรือมีกำไรสุทธิ 0.05 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 32.66 ล้านบาท หรือ 0.16 บาทต่อหุ้น เพิ่มขึ้น 63% จากช่วงเดียวกันของปีก่อนที่มีกำไรสุทธิ 20.06 ล้านบาท หรือ 0.12 บาทต่อหุ้น